Dómhildur Guðmundsdóttir vinnukona í Hlíðarhúsum , síðar húsfreyja á Suðurnesjum , fæddist 21. mars 1865 í Breiðahlíð í Mýrdal og lést 19. desember 1944 í Keflavík . Foreldrar hennar voru Guðmundur Guðmudsson vinnumaður , síðar eitt ár á Kirkjubæ , f. 28. nóvember 1828 í Skammadal í Mýrdal , og bústýra hans Margrét Eyjólfsdóttir , f. 22. mars 1827 á Ytri-Sólheimum í Mýrdal , d. 7. febrúar 1917 á Býjarskerjum á Reykjanesi . Dómhildur var niðursetningur í æsku og vinnukona víða í Mýrdal . Hún fluttist til Eyja frá Vatnsskarðshólum í Mýrdal 1897 , var vinnukona í Hlíðarhúsum 1898 og 1899 . Hún eignaðist tvíbura með Tómasi Dudman , enskum skipstjóra 1898 . Annar tvíburanna , Karólína , fór í fóstur til hjóna á Kirkjubæ , Guðlaugar Guðmundsdóttur , f. 27. maí 1855 , d. 20. nóvember 1931 og Magnúsar Eyjólfssonar , f. 17. mars 1860 , d. 24. júlí 1940 , en Dagmar var með móður sinni , var með henni á Nyrðri-Flankastöðum á Miðnesi 1901 . Dómhildur var vinnukona á Nyrðri-Flankastöðum 1901 , giftist Guðmundi Péturssyni 1908 , var húsfreyja í Bergvík í Leiru 1910 , í Grænagarði í Gerðum 1920 , að lokum í Keflavík . Hún lést 1944 .